Public procurement notice: Voluntary Ex Ante Transparency Notice
Published: 2020-11-24
Buyer: Emberi Erőforrás Támogatáskezelő
Country: HU
Contract type: Services
Procedure: Negotiated without a prior call for competition
CPV classification: 72260000: Software-related services
Estimated value: 183000000 HUF
Award criteria: Lowest price

Technical requirements: Az Elektronikus Pályázatkezelési és Együttműködési Rendszer (a továbbiakban: EPER) szakrendszeréhez alkalmazástámogatás szolgáltatás beszerzése. EPER rendszer támogatása, fejlesztési és paraméterezési kapacitás biztosítása 24 hónap időtartamban.
A.) Az EPER üzemeltetéséhez teljes körű és magas színvonalú támogatás (support) megvalósítása 2 év időtartamban (plusz 6 hónap opciós időtartamra).
d) Tesztelési és oktatási alkalmazás környezet fenntartása és alkalmazás üzemeltetése, a Megrendelő vagy erre a célra vele szerződésben levő harmadik fél által biztosított infrastruktúrán.
Az incidenskezelés elsődleges célja a normál szolgáltatási körülmények visszaállítása amilyen gyorsan csak lehetséges, minimalizálva az üzleti tevékenységre gyakorolt káros hatást, így biztosítva a szolgáltatás minőségének színvonalát. A Vállalkozó által a Megrendelőnek nyújtott szolgáltatások működésében, elérhetőségében és minőségében jelentkező hibákat a Vállalkozó a szerződés értelmében elhárítja, vagy abban aktívan közreműködik.
B.) Paraméterezési és fejlesztési szolgáltatások (az átalánydíjas szolgáltatásokon felül jelentkező egyedi feladatok megvalósítása és fejlesztése a rendszer szolgáltatásainak bővítése és jogszabálykövetés érdekében).
Keretben megvalósuló szolgáltatás és fejlesztésről akkor beszélünk, ha az EPER szakrendszerben olyan funkciók és szolgáltatások kialakítására szükséges, amely által a szakrendszer a rábízott pályázatkezelési feladatokat egyre hatékonyabban, rugalmasabban tudja elvégezni, figyelembe véve a jogszabályi környezet és a pályázati konstrukciók folyamatos változásait, valamint szem előtt tartva az emberi erőforrás hatékony kihasználását.
Ezen felül tartalmaz a konstrukció olyan szolgáltatásokat, melyek biztosítják a szakrendszer minél jobb kiszolgálási teljesítményét a nagy felhasználói igénybevételeknek megfelelően (pl. adatjavítás, szakértői konzultáció, web- és adatbázis kiszolgálók hatékonyságának elemzése és tuning, paraméterezési beállítások stb.).
A szolgáltatás éves órakerete 1848 óra, azaz havi átlag 154 óra. A keret lehívása az egyedi igényeknek megfelelően az igények Megrendelővel történő pontosítása és a Vállalkozó ajánlattétele után megrendelés alapján történik.
Ajánlatkérő az ajánlatot a Kbt. 76. § (2) bekezdés a) pontja alapján, a legalacsonyabb ár értékelési szempont szerint értékeli.
Az EPER (Elektronikus Pályázatkezelő és Együttműködési Rendszer) tudomásunk szerint az egyetlen olyan MAGYARORSZÁGon fellelhető pályázatkezelő rendszer, amely a magyarországi jogszabályoknak megfelelően (AVR, AHT, költségvetési törvény, stb.) képes a különböző eljárásrendeknek megfelelően maradéktalanul, elektronikus úton teljes körűen lebonyolítani a pályáztatás – meghirdetéstől kezdve a lezárásig, beleértve az utalást és beszámoltatás – folyamatát is.
Az EPER rendszer rendkívül összetett, nagy bonyolultságú, sok komponensű szoftver rendszer, amelynek az elmúlt években megvalósult többlépcsős kifejlesztése a jelen közbeszerzés értékét több nagyságrenddel meghaladja, és amelynek jelen állapota – tudása, funkcionalitása, rugalmassága, a kezelt dinamikus adatmodellt is beleértve – a pályázatkezelésre való maximális alkalmazhatóságát és jelenleg is napi szinten megvalósuló fejlődését tükrözi.
A közbeszerzés összességében tehát arra irányul, hogy egy már meglévő nagy információs rendszert kell modulszerűen, tovább fejleszteni, amelynek fejlesztői/szoftvertulajdonosi jogai nincsenek meg az EMET-nek.
Az EPER rendszer szellemi alkotásainak jogait a 2006.2.20-i szerződése és annak 2009.3.1-i módosítása rendezi. Ez alapján megkülönböztetésre került az EPER rendszer és a Geoview Kft. szellemi tulajdonát képező Gwork és G2 Portál szoftver alkotások. Ez utóbbi programok alkotják az ún. keretrendszert, amely keretrendszer képezi a kifejlesztett internetes pályázatkezelő rendszer (EPER) alapszolgáltatásainak futtató környezetét. Ezek segítségével lehet a rendszert, valamint a kapcsolódó modulokat üzemszerűen működtetni, illetve a tovább fejlesztéseket elvégezni.
A fent nevezett keretrendszert alkotó szellemi alkotások jelenleg is a Geoview Kft. tulajdonát képezik, a fentiekben hivatkozott művek nem képezték a Felek között létrejött szerződés tárgyát, így a keretrendszer forráskódja sem szállt át/került tulajdonába az Ajánlatkérőre/ Ajánlatkérőnek.
A fentiek figyelembevételével Ajánlatkérő – a Kbt. 98. § (2) bek. c) pontja szerinti – hirdetmény nélküli tárgyalásos eljárás keretében kívánja felhívni ajánlattételre a fent megjelölt ajánlattevőt, mivel a szerződést a kizárólagos jog fennállása miatt jogszerűen csak egy szervezettel, a Geoview Kft-vel lehet megkötni.


Winner: Geoview Systems Számitástechnikai Korlátolt Felelősségű Társaság
Award value: 183000000